ཡང་སང་ཕོད་ལོ་དུས་ན་མུ་སྟེགས་པའི་སྟོན་པ་གདུགས་བདུན་ཕུབ་པ་ཅིག་བྱུང་བ་ཡང་སྔར་བཞིན་དུ་ཚར་བཅད།ཡང་གདུགས་ལྔ་ཕུབ་པ་སྒྲ་ཚད་ལ་མཁས་པ་ཕུལ་དུ་ཕྱིན་པ་ཅིག་བྱུང་བ་དང་རྩོད་པའི་གཡུལ་བཤམས་ཏེ།སྔ་རྒོལ་ཕྱི་རྒོལ་གྱི་གདན་བཤམས།ཕྱི་ནང་གཡས་གཡོན་དུ་གྲལ་བྱས།རྒྱལ་པོ་གོང་ལ་བཞུགས།སྐྱེ་བོའི་ཚོགས་མང་པོ་འདུས་པ་དང་།དེ་ནས་རྩོད་པ་བྱས།དང་པོ་པཎྜི་ཏ་ཀུན་གྱིས་གོ་བ་བྱུང་།དེ་ནས་སུམ་ཅུ་ཙམ་གྱིས་གོ་གཞན་གྱིས་མ་གོདེ་ནས་ཉི་ཤུ་ཙམ་གྱིས་གོ་དེ་ནས་བཅོ་ལྔ་ཙམ་གྱིས་གོདེ་ནས་བཅུ་ཙམ་གྱིས་གོདེ་ནས་ལྔ་ཙམ་གྱིས་གོ་དེ་ནས་ཤིན་ཏུ་ཕྲ་བར་གྱུར་ཏེ་ཁོ་རང་གཉིས་མ་ཡིན་པས་གཞན་གཅིག་གིས་ཀྱང་མ་གོདེ་ནས་མུ་སྟེགས་པ་དེས་སྒྲའི་ཚིགས་སུ་བཅད་པ་གཅིག་གི་དོན་དྲིས་པས།ཇོ་བོས་དུས་སུ་ལན་མ་ཐེབས་ནས་ཁྱོད་དེར་སྡོད་ཅིག་གསུངས་ནས་ནང་དུ་བཞུད་དེ་ཇོ་བོས་སྒྲོལ་མ་ལ་མཎྜལ་ཕུལ་ནས་གསོལ་བ་བཏབ་པས།སྒྲོལ་མས་བྱིན་གྱིས་བརླབས་ཏེ།དེའི་དོན་ཐུགས་ལ་ཝལ་གྱིས་བྱུང་ནས་ལན་བཏབ་པས་དེ་ཚར་བཅད།གདུགས་ལྔ་བོ་ཇོ་བོ་ལ་ཕུལ་ནས་ཞབས་སྤྱི་བོར་བླངས་ཏེ་མུ་སྟེགས་པ་ཐམས་ཅད་ནང་བའི་བསྟན་པ་ལ་བཀོད་པ་སོགས་འཕགས་ཡུལ་ཀྱི་པཎྜི་ཏ་ཐམས་ཅད་ཀྱི་གཙུག་གི་རྒྱན་དུ་གྱུར་པ་དང་།འཕྲིན་ལས་གཞན་དང་མི་མཚུངས་པའི་བསྟན་པ་འཛིན་པའི་སྐྱེས་བུ་ཆེན་པོ་ཞིག་ཏུ་གྱུར་ཡོད་དོ།།